लखनऊ. पिछले साल जब से अखिलेश सरकार बनी है, तभी उसे विवाद उसका पीछा नहीं छोड़ रहे। कानून व्यवस्था को लेकर तो उसे हर पल नई चुनौतियों का सामना करना पड़ ही रहा है वहीं दूसरी तरफ सरकार में शामिल मंत्री से लेकर विधायक तक सीएम अखिलेश के लिए कम चुनौती पेश नहीं कर रहे।
पिछले करीब 14 महीने की सरकार में चार मंत्रियों के इस्तीफे हो चुके हैं। किसी पर हत्या कराने, किसी पर अपहरण तो किसी पर मारपीट और किसी पर महिलाओं के प्रति गलत बयानबाजी के आरोप लगे और मजबूरी में सीएम साहब को उनकी लाल बत्ती जमा करवानी पड़ी। ऐसे भी मामले सामने आए, जिनमें सपा सरकार ने आरोप झेल रहे अपने ही नेताओं को बचाने में कोई कसर नहीं छोड़ी।
कहीं मंत्री को बचाने में अफसरों पर गाज गिराई तो कहीं दोबारा मंत्री पद ही सौंप दिया। अब नई चुनौती के रूप में ताजा मामला रायबरेली से सपा के चार विधायकों का है, जिन पर आरोप लगा है कि इन्होंने विधायक निधि का गलत इस्तेमाल किया। इनमें राज्यमंत्री मनोज कुमार पांडेय का भी नाम शामिल है।
वही मनोज कुमार पांडेय जो पिछले दिनों तेजी से सपा के ब्राह्मण चेहरा बनकर उभरे हैं, इनकी अगुवाई में ही सपा ने प्रबुद्ध सम्मेलन आयोजित किया। बहरहाल, इन विधायकों को लोकायुक्त ने 10 और 11 जून को तलब किया है देखते हैं। इन पर अब सरकार का रुख क्या होता है?
वैसे बात अगर मंत्रियों के इस्तीफों की करें तो पहला इस्तीफा नटवर गोयल का हुआ, जो उत्तर प्रदेश खादी ग्रामोद्योग बोर्ड के उपाध्यक्ष बनाए गए थे। पिछले साल अक्टूबर में उन पर एक प्रेस फोटोग्राफर को बंधक बनाने और उसके साथ मारपीट करने का आरोप लगा।
मामले में पुलिस ने मीडियाकर्मियों की तहरीर पर नटवर गोयल, उनके मैनेजर रवि सिंह, अली और एक अन्य युवक व महिलाओं के खिलाफ मामला दर्ज कर दिया, बाद में नटवर गोयल को गिरफ्तार कर लिया। इसके फौरन बाद सीएम अखिलेश यादव ने नटवर गोयल से लाल बत्ती छीनते हुए उन्हें बर्खास्त कर दिया, यही उन्हें समाजवादी पार्टी से भी निकाल दिया गया।
शेष खबर पढ़ने के लिए आगे क्लिक कीजिए...
hin_Deva hin_Deva hin_Deva hin_Deva hin_Deva hin_Deva hin_Deva